OpenLLM-France/wikimedia huggingface dataset:
# Luis Manuel Arias Vega

Luis Manuel Arias Vega (Oviedo, 29 de març de 1967) és un exfutbolista asturià, que ocupava la posició de defensa.

## Carrera esportiva

Es va formar a les files del Reial Oviedo. A la temporada 88/89 debuta a la primera divisió, tot jugant fins a 37 partits. Seria titular al conjunt asturià en el canvi de dècada, fins a perdre eixa condició a la campanya 94/95, en la qual només apareixeria en 6 ocasions.
L'estiu de 1995 deixa l'Oviedo i marxa a la UD Salamanca. Al conjunt castellà alterna tres temporades entre Primera i Segona Divisió. La temporada 98/99 marxa al CD Toledo, de la categoria d'argent, on recuperaria la titularitat, sent una de les peces clau dels toledans. El seu equip però, va perdre la categoria l'any 2000.
Des de llavors, Luis Manuel va actuar en Segona B, en equips com la SD Ponferradina. En total, va disputar gairebé 200 partits en primera divisió.
Va ser 4 vegades internacional amb la selecció espanyola.

## Enllaços externs

* Fitxa de Luis Manuel
# RAND (organització)

RAND (acrònim de Research and Development) és el primer think tank. Fou clau al període de la Guerra freda. S'ocupava de traure idees per a la investigació en defensa i polítiques socials. A partir d'aquest think tank van aparèixer altres per inspiració i per derivació. Realitza investigacions principalment per al Departament de Defensa dels Estats Units d'Amèrica i en segon lloc per altres agències del govern i fundacions.

## Referències

* 1 2 Hounshell, 1997, p. 240.
* ↑ Hounshell, 1997, p. 241.
* ↑ Weaver, 1989, p. 566.

## Bibliografia

* Hounshell, David «The Cold War, RAND, and the generation of knowledge, 1946-1962». Historical Studies in the Physical and Biological Sciences, 27, 2, 1997, pàg. 237-267. DOI: 10.2307/27757779.
* Weaver, R. Kent «The changing world of think tanks». PS: Political Science and Politics, 22, 3, 1989, pàg. 563-578.
# Bacus (Leonardo da Vinci)

Bacus (en italià, Bacco) és un quadre sovint atribuït al pintor renaixentista italià Leonardo da Vinci. Està pintat a l'oli sobre taula, transferit a llenç; mesura 177 cm d'alt i 115 cm d'amplada i data del període 1510-1515. Es conserva al Museu del Louvre de París.
Alguns autors han afirmat que la pintura va poder ser obra de Cesare da Sesto, Cesare Bernazzano, Francesco Melzi o un "pintor llombard". El fons no sembla típic de l'obra de Leonardo i per això dona lloc a especulacions sobre la seva autoria. Actualment, es considera que és un quadre heretat per Salai, documentat el 1625 a Fontainebleau i el 1695 en les col·leccions reials franceses.

## Anàlisi

L'obra se centra en un personatge assegut, la mà dreta del qual, amb el braç doblegat sobre el pit, assenyala cap a la dreta mentre que l'esquerra assenyala cap avall. És un jove pràcticament nu d'aspecte androgin. Està col·locat en una ambientació naturalista i suposa una tornada al tema de la figura clàssica. La figura humana té un modelatge suau aconseguit per l'esfumat.
No se sap amb certesa si Leonardo va pintar Joan el Baptista al desert o el déu romà del vi i l'embriaguesa, Bacus. En la col·lecció del rei Francesc I apareixia com Sant Joan al desert. Per a ser Joan el Baptista, no té a la mà el bastó crucífer típic de la iconografia clàssica i sí el que sembla un tirs. Malgrat tot, l'absència d'aquest símbol, al costat de la posició de les mans, podria indicar que, sense la creu, estàs condemnat a l'infern, que seria a on està assenyalant amb la mà esquerra. El fons del paisatge, a més a més, no és pròpiament un desert, ja que apareix vegetació.
Segons part de la crítica, originàriament es representava sant Joan al desert, amb els seus atributs típics, i solament posteriorment, entre 1683 i 1695, se li van afegir la corona de pàmpols, la pell de pantera i el carràs de raïm, atributs de Bacus. Cap d'aquests atributs bàquics apareixen en dues còpies conegudes de l'obra: l'una de Cesare da Sesto i una altra a l'església de Sant Eustorgi de Milà; i sí que apareixen, tanmateix, en una derivació pintada per Andrea del Sarto i que es conserva a Worcester.

## Referències

* "Leonardo", Los grandes genios del arte, n.º 17, Eileen Romano (dir.), Unidad Editorial, S.A., 2005, ISBN 84-89780-69-2
* Cirlot, L. (dir.), Museo del Louvre II, Col. «Museos del Mundo», Tomo 4, Espasa, 2007. ISBN 978-84-674-3807-9, pág. 95

## Enllaços externs

* Museu del Louvre - Pàgina web oficial.
# Pedal de bicicleta

Un pedal de bicicleta és un estri de suport que contenen les bicicletes des de 1860 fins avui dia. Els pedals giren sobre un eix ancorat a la biela. Els pedals estan compostos bàsicament per dues parts: part de suport, en la qual es recolzen els peus, i l'eix, en el qual es recolza la part de suport i l'eix també subjecta el pedal a la biela. Els pedals antigament estaven fabricats en fusta i ferro, però a poc a poc han anat evolucionant fins a arribar a ser de plàstic, ferro, alumini i fibra de carboni.
Els pedals més bàsics són una plataforma de plàstic o metall i poden rotar per adaptar-se a la posició del peu. Una evolució van ser els reposapeus o els clips. El peu es pot enganxar per aplicar esforç durant la pujada del pedal. Pot ser una peça rígida de plàstic o una subjecció mitjançant tires de cuir o un altre material. Actualment sol ser relegats en favor dels pedals automàtics, que s'enganxen a una sabatilles específiques per a ciclisme. Aquest enganxament no es deixa anar en aixecar el peu i està dissenyat per a deixar-se anar amb un moviment lateral. Hi ha diversos estàndards. Les sabatilles més de l'enganxament són més rígides per aplicar l'esforç. En bicicleta de muntanya s'adopta una solució de compromís per poder caminar amb elles amb més o menys comoditat. Mas rigidesa millor eficiència de pedaleig i per caminar, sobretot per terreny difícil és millor que la sabatilla sigui flexible.

## Vegeu també

* Biopace

## Enllaços externs

* Sistema de connexió sense moll metàl·lic Arxivat 2009-06-26 a Wayback Machine.
# Memphis

Memphis és una ciutat de l'estat estatunidenc de Tennessee, situada a la confluència del riu Mississipi i del riu Wolf.
Està situada al Comtat de Shelby, del qual n'és la seu. La ciutat és molt coneguda per la música blues. A Memphis van viure Elvis Presley (és enterrat a Graceland, un lloc molt turístic de Memphis) i B. B. King, i hi han nascut artistes com Aretha Franklin, Carla Thomas, James Carr, Furry Lewis i Anita Ward.
El "Museu nacional dels drets civils" està ubicat a l'antic Lorraine Motel, on fou assassinat Martin Luther King, Jr..
Segons el cens del 2010 tenia 646.889 habitants, xifra que ascendeix fins a 1.348.260 a l'àrea metropolitana el 2017, convertint-la en la 42ena més gran dels Estats Units.

## Personatges il·lustres

* Aretha Franklin. Cantant.
* Justin Timberlake. Cantant i productor musical, ballarí i actor.
* Kathy Bates. Actriu.

## Referències

* ↑ (anglès) «Memphis (city) QuickFacts from the US Census Bureau Arxivat 2015-02-07 a Wayback Machine.». Oficina del Cens dels Estats Units. [Consulta: 13/11/2011.]
# Christian Friedrich Ecklon

Christian Friedrich Ecklon (Åbenrå 1795 – Ciutat del Cap 1868) va ser un botànic, recol·lector i apotecari danès.
Ecklon va realitzar expedicions de recol·leccions a Sud-àfrica, sent el seu primer viatge el 1823, primer com a aprenent d'apotecari i després farmacèutic, tractant a la flora amb finalitats medicinals. Sense fons i amb la seva salut deteriorada es veu forçat a viure en forma pobre, venent bulbs o preparant remeis a base d'herbes. Així tot, retorna a Europa el 1828, portant una important quantitat d'espècimens d'herbari. Durant la seva estada a Hamburg, de 1833 a 1838, treballa en la revisió d'aquesta col·lecció. Aquest herbari es constitueix a la base de la Flora Capensis (1860-1865) pel seu amic, el farmacèutic d'Hamburg Otto W. Sonder (1812-1881) en col·laboració amb el seu col·lega irlandès William H. Harvey (1811-1866).
Ecklon va ser coautor, amb Karl Ludwig Philipp Zeyher que havien fet junts una expedició el 1829, d'Enumeratio Plantarum Africae Australis Extratropicae (1835-7), un catàleg de la flora de Sud-àfrica. Retornaria a aquest país, on va morir el 1868.
L'herbari de Lehmann i de Sonder en el Museu Suec d'Història Natural d'Estocolm atorga especials referències a les col·leccions d'Ecklon i de Zeyher.
Un dels seus pupils va ser Friedrich Heinrich Theodor Freese (ca. 1795-1876), un botànic i metge alemany, que va estudiar la flora sud-africana.
En els registres d'IPNI, Ecklon va nomenar un total de 2.002 diferents gèneres i espècies.

## Honors
### Eponímia
#### Gènere

* Ecklonia Schrad.

#### Espècies

* Ecklonia biruncinata o E. radiata
* Delosperma ecklonis Schwantes
* Helichrysum ecklonis Sond.

## Referències

* ↑ Es poden consultar els tàxons descrits per aquest autor a International Plant Names Index (anglès)

## Bibliografia

* William H. Harvey, Otto W. Sonder, Sir William Turner Thiselton-Dyer (Editor). Flora Capensis: Being a Systematic Description of the Plants of the Capi Colony, Caffraria, & Port Natal (and Neighbouring Territories), gener de 1900; ISBN 3-7682-0637-8
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).

## Enllaços externs

* Biographie im Dansk biografisk Lexikon
# Claire Ouedraogo

Claire Ouedraogo és una monja i activista contra la mutilació genital femenina a Burkina Faso. Es va convertir en la presidenta de l'Association féminine songmanegre pour le développement i una de les Ambaixadores de la Pau del seu país. Va ser rebre el Premi Internacional Dona Coratge el març de 2020.

## Biografia

Va ser criada en el si d'una família cristiana que peregrinaria anualment. Va decidir ben aviat que volia viure una vida cristiana i el 2005, mentre estudiava la Bíblia en una església, va trobar amb un vers sobre com les persones no es establissin un matrimoni serien com els àngels després de la resurrecció. Va decidir que aquesta era la seva vocació i el 2006 va anar a Togo per passar algunes setmanes amb un grup de monges. Es va convertir en monja el 7 de setembre de 2013 a Yaoundé, al Camerun, on havia estat novícia durant dos anys.
Es va convertir en la presidenta de l'Association féminine songmanegre pour le développement, una organització coneguda per la seva lluita contra la mutilació genital femenina, encara que també dona suport a les dones en general en temes com l'anticoncepció i sol·licitar un microcrèdit.
El 2016, el primer ministre de Burkina Faso, Paul Kaba Thieba, va destacar el seu treball amb dones del camp i la va nomenar Ambaixadora de la Pau. Ha continuar la seva feina fins i tot sota l'amenaça del terrorisme a la província de Bam.
El 4 de març de 2020 va rebre el Premi Internacional Dona Coratge, atorgat per la Secretaria d'Estat dels Estats Units.

## Referències

* ↑ Ouedraogo, Claire. «Claire Ouedraogo: Sister Hospitaller of the Sacred Heart of Jesus». Sister Hospitaller of the Sacred Heart of Jesus. [Consulta: 14 març 2020].
* 1 2 «Biographies of the Finalists for the 2020 International Women of Courage Awards» (en anglès americà). United States Department of State. [Consulta: 15 març 2020].
* ↑ «Two African women named among the world's extraordinary women in 2020» (en anglès americà). www.pulse.ng, 04-03-2020. [Consulta: 15 març 2020].
# Claudia La Gatta

Claudia La Gatta (Caracas, 10 d'octubre de 1979) és una actriu i model veneçolana. És molt coneguda per actuar en telenovel·les a Veneçuela.

## Vida personal

Està casada amb l'actor Luis Gerónimo Abreu des de 2010. El 2015 va néixer el seu primer fill amb Luis Gerónimo anomenat Salvador Abreu.

## Filmografia

| Any | Títol | Paper | Notes |
| 2011 | Travesía del desierto | Patricia | Primera pel·lícula |
| 2014 | Espejos | Arianna | |

## Televisió

| Any | Títol | Paper | Notes |
| 2004 | Sabor a ti | Cherryl | |
| 2005 | El amor las vuelve locas | Cristina | |
| 2006 | Los Querendones | Milady Castillo | |
| 2007 | Mi prima Ciela | Ruth Berroterán | |
| 2008 | La vida entera | Claudia | |
| 2010 | La mujer perfecta | Isabella Andrade | |
| 2011 | Flor Salvaje | Clara | |
| 2012 | Válgame Dios | Liseth | «La Bruja vio todo... i más» (Temporada 1, episodi 2) «¡Y todo por culpa de un pasticho de berenjena!» (Temporada 1, episodi 3) |
| 2013 | Las Bandidas | Malena Montoya | |
| 2014 | Nora | Irina Casado | |
| 2017 | El Chema | Alina Martínez | |

## Referències

* ↑ «Un amor de telenovela» (en castellà). Caras online. Arxivat de l'original el 2016-03-04. [Consulta: 16 febrer 2021].
* ↑ «¡Nació el bebé de Luis Gerónimo Abreu y Claudia La Gatta» (en castellà). Venevisión.
* ↑ «Lo más tierno: Luis Gerónimo Abreu y Claudia La Gatta muestran por primera vez a su hijo». Arxivat de l'original el 2015-07-02. [Consulta: 10 juliol 2020].
* ↑ «Luis Gerónimo Abreu presentó a su hijo» (en castellà). El Nacional. Arxivat de l'original el 2015-09-09. [Consulta: 10 juliol 2020].
# Ciutat tribal Coweta

La ciutat tribal Coweta és una de les quatre ciutats mare de la confederació creek juntament amb Kasihta, Abihka, i Tukabatchee.
Coweta estava en una àrea de l'actual estat de Geòrgia. Era una ciutat central del comerç dels Baixos Creek. Els membres del poble tribal també eren coneguts com a Caouitas o Caoüita.$^{[p.391]}$
El nom cherokee per a tots els Baixos Creeks és Anikhawitha.$^{[p.391]}$

## Membres notables

* William McIntosh (1775–1825)
* Mary Musgrove (ca. 1700–1767)
* Emperor Brim (m. 1733)
* Malatchi (1720-1756)

## Notes

* ↑ Isham, Theodore and Blue Clark. "Creek (Mvskoke)." Arxivat 2010-07-20 a Wayback Machine. Oklahoma Historical Society's Encyclopedia of Oklahoma History and Culture. Retrieved 20 Aug 2012.
* 1 2 3 Walker, Willard B.; Creek Confederacy Before Removal; Sturtevant, William C. (general editor) and Fogelson, Raymond D. (volume editor); Handbook of North American Indians: Southeast: Volume 14; Washington DC; Smithsonian Institution; 2004; ISBN 0-16-072300-0
# Cleveland (Nova York)

Cleveland és una població del Comtat d'Oswego a l'Estat de Nova York. Segons el cens del 2000 tenia 758 habitants.

## Demografia

Segons el cens del 2000, Cleveland tenia 758 habitants, 277 habitatges, i 198 famílies. La densitat de població era de 259 habitants/km².
Dels 277 habitatges en un 38,3% hi vivien nens de menys de 18 anys, en un 56,3% hi vivien parelles casades, en un 10,5% dones solteres, i en un 28,5% no eren unitats familiars. En el 22% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,2.
Per edats la població es repartia de la següent manera: un 30,2% tenia menys de 18 anys, un 6,1% entre 18 i 24, un 31,9% entre 25 i 44, un 22,2% de 45 a 60 i un 9,6% 65 anys o més.
L'edat mediana era de 36 anys. Per cada 100 dones de 18 o més anys hi havia 108,3 homes.
La renda mediana per habitatge era de 32.313 $ i la renda mediana per família de 42.250 $. Els homes tenien una renda mediana de 30.739 $ mentre que les dones 21.985 $. La renda per capita de la població era de 15.366 $. Entorn del 9,6% de les famílies i el 12,4% de la població estaven per davall del llindar de pobresa.

## Notes

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010.
# Cleveland (Tennessee)

Cleveland és una població dels Estats Units a l'estat de Tennessee. Segons el cens del 2000 tenia 37.192 habitants.

## Demografia

Segons el cens del 2000, Cleveland tenia 37.192 habitants, 15.037 habitatges, i 9.518 famílies. La densitat de població era de 575,5 habitants/km².
Dels 15.037 habitatges en un 28,4% hi vivien nens de menys de 18 anys, en un 46,6% hi vivien parelles casades, en un 13% dones solteres, i en un 36,7% no eren unitats familiars. En el 30,4% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,9% tenia menys de 18 anys, un 15,4% entre 18 i 24, un 27,6% entre 25 i 44, un 21,2% de 45 a 60 i un 13,9% 65 anys o més.
L'edat mediana era de 34 anys. Per cada 100 dones de 18 o més anys hi havia 85 homes.
La renda mediana per habitatge era de 30.098 $ i la renda mediana per família de 40.150 $. Els homes tenien una renda mediana de 30.763 $ mentre que les dones 21.480 $. La renda per capita de la població era de 18.316 $. Entorn de l'11,3% de les famílies i el 16,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Notes

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010.
# Cisteller murí

El cisteller murí (Asthenes griseomurina) és una espècie d'ocell de la família dels furnàrids (Furnariidae). Ha estat ubicat al gènere Schizoeaca.

## Hàbitat i distribució

Habita el sotabosc dens i praderies humides dels Andes, al sud d'Equador i nord-oest de Perú.

## Referències

* ↑ «Cisteller murí». Cercaterm. TERMCAT, Centre de Terminologia. Rev. 29/04/2021(català)
# Chris Buck

Chris Buck (Wichita, Kansas, 25 d'octubre de 1960) és un director, guionista i animador estatunidenc.
Al costat de Kevin Lima va ser director de Tarzán, pel·lícula de Walt Disney Animation Studios basada en la novel·la Tarzán d'Edgar Rice Burroughs; de Surf's Up al costat de Ash Brannon, de la qual també va ser guionista. Va tornar a Walt Disney Animation Studios per dirigir Frozen, al costat de Jennifer Lee, basada en el conte La Reina de les Neus de Hans Christian Andersen.

## Filmografia
### Com a director

* (1999) Tarzán. Al costat de Kevin Lima.
* (2007) Bojos pel surf. Al costat de Ash Brannon.
* (2013) Frozen: el regne del gel. Al costat de Jennifer Lee.

### Altres crèdits

* (1981) La guineu i el sabueso (Animació).
* (1987) La torradora valenta (Animació).
* (1988) Oliver i la seva colla (Director d'animació).
* (1989) La sirenita (Disseny de personatges).
* (1990) Bernardo i Bianca en Cangurolandia (Animador clau).
* (1995) Pocahontas (Disseny de personatges, supervisor d'animació, guió).
* (2004) Vaques vaqueres (Consultor d'animació).
* (2005) Chicken Little (Supervisor d'animació).
* (2007) Bojos pel surf (Guionista i Veu).

## Referències

* ↑ Chris Buck a Internet Movie Database (anglès)
# Clariallabes melas

Clariallabes melas és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 26 cm de llargària total.

## Distribució geogràfica

Es troba a Àfrica: conca del riu Congo.

## Referències

* ↑ uBio (anglès)
* ↑ Boulenger G. A. 1900. Matériaux pour la faune du Congo. Poissons nouveaux du Congo. Sixième Partie. Mormyres, Characins, Cyprins, Silures, Acanthoptérygiens, Dipneustes. Ann. Mus. Congo (Ser. Zool.) v. 1 (fasc. 5). 129-164.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Clariallabes heterocephalus

Clariallabes heterocephalus és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 13,7 cm de llargària total.

## Distribució geogràfica

Es troba a Àfrica: riu Luita (Angola).

## Referències

* ↑ uBio (anglès)
* ↑ Boulenger G. A. 1900. Matériaux pour la faune du Congo. Poissons nouveaux du Congo. Sixième Partie. Mormyres, Characins, Cyprins, Silures, Acanthoptérygiens, Dipneustes. Ann. Mus. Congo (Ser. Zool.) v. 1 (fasc. 5). 129-164.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.